Foto: TASS Suriya prezidenti Bashar Asad «Komsomolskoy pravda» nashriga bergan intervyusida Su-24 voqeasidan keyin orasi buzilgan Turkiya va Rossiya munosabatlari yaxshilanayotganini ijobiy baholashini bildirib o‘tdi. Asaddan "Rossiya prezidenti Erdo‘g‘anga ishonib yana bir bor xatoga yo‘l qo‘ymaydimi?", deya so‘rashgan. "Men bunga ijobiy qarayman... Turkiya va Rossiyaning yaqinlashuvi - Suriyaning umididir. Chunki, Rossiya Turkiya siyosatiga ta’sir ko‘rsatishi mumkin", deya javob bergan u. Bundan oldinroq, Asad Halab ozod etilguniga qadar muxolifatga qarshi kurash olib borishini ma’lum qilgandi.